ABBA

ABBA ass eng schweedesch Popgrupp mat de fréiere Koppelen Agnetha Fältskog a Björn Ulvaeus souwéi dem Benny Andersson an der Anni-Frid Lyngstad. Se gouf 1972 zu Stockholm gegrënnt.

Hiren Duerchbroch hate si beim Eurovision Song Contest 1974 zu Brighton mam Titel Waterloo, wéi si de Contest fir Schwede mat 24 Punkte gewonnen hunn. Mat iwwer 400 Millioune verkaafte Placken ass et eng vun den erfollegräichste Bands an der Museksgeschicht.

Hir bekanntst Lidder sinn: SOS, Mamma Mia, Fernando, Dancing Queen, Money, Money, Money, Take a Chance on Me, The Winner Takes It All a Super Trouper.

Am Joer 1982 hunn d'Gruppemembere mat hirer musikalescher Zesummenaarbecht wéinst privaten Differenzen temporär opgehalen. 2018 hu s'ugekënnegt datt s'erëm un neie Lidder schaffen. 2021 huet d'Band hire Comeback als Deel vun enger virtueller Concertsshow ugekënnegt, zwou nei Singele verëffentlecht an en neie Studiosalbum fir dat selwecht Joer ugekënnegt.

 Studiosalbumen 
 1973: Ring Ring
 1974: Waterloo
 1975: ABBA
 1976: Arrival
 1977: ABBA - The Album
 1979: Voulez-Vous
 1980: Super Trouper
 1981: The Visitors
 2021: Voyage

 Um Spaweck 
 Offiziell Websäit

Kategorie:Schweedesch Popgruppen
Kategorie:Gewënner vum Eurovision Song Contest
Kategorie:Participantë fir Schwede beim Eurovision Song Contest
Kategorie:Participantë beim Eurovision Song Contest 1974